MAGYAR

APPLE INC. 
iPOD SZOFTVERLICENC-SZERZŐDÉS
Egyszeres felhasználási licenc

KÉRJÜK, GONDOSAN OLVASSA EL EZT A SZOFTVERLICENC-SZERZŐDÉST („LICENC”), MIELŐTT HASZNÁLATBA VENNÉ AZ iPOD KÉSZÜLÉKÉT, ILLETVE LETÖLTENÉ AZ EHHEZ A LICENCHEZ MELLÉKELT SZOFTVERFRISSÍTÉST.  AZ iPOD KÉSZÜLÉKE HASZNÁLATÁVAL VAGY A LICENCHEZ TARTOZÓ SZOFTVERFRISSÍTÉS LETÖLTÉSÉVEL, AMELYIK ALKALMAZANDÓ, ELFOGADJA, HOGY ENNEK A LICENCSZERZŐDÉSNEK A FELTÉTELEI KÖTELEZIK ÖNT. AMENNYIBEN NEM FOGADJA EL ENNEK A LICENCNEK A FELTÉTELEIT, NE HASZNÁLJA AZ iPOD KÉSZÜLÉKET, VAGY NE TÖLTSE LE EZT A SZOFTVERFRISSÍTÉST.  AMENNYIBEN NEM FOGADJA EL A LICENC FELTÉTELEIT, ÉS MÉG NEM HASZNÁLTA AZ iPOD KÉSZÜLÉKET, A VISSZAKÜLDÉSI IDŐTARTAMON BELÜL VISSZATÉRÍTÉS ELLENÉBEN VISSZAVIHETI AZ iPOD KÉSZÜLÉKET ABBA AZ APPLE STORE ÁRUHÁZBA VAGY DISZTRIBÚTORHOZ, AHOL AZT BESZEREZTE, AZ APPLE VISSZAVÉTELI IRÁNYELVÉNEK MEGFELELŐEN, AMELY A HYPERLINK "http://www.apple.com/legal/sales_policies/"http://www.apple.com/legal/sales_policies/ CÍMEN TALÁLHATÓ.

1. 	Általános rendelkezések  
A szoftver (beleértve az indítási Boot ROM kódját és egyéb beágyazott szoftvereket), az interfészek, a tartalom, a betűk, a dokumentáció és bármely, az iPod készülékhez mellékelt adat, ahogyan az az Apple által szoftverfrissítések vagy rendszervisszatöltő szoftverek által frissíthető, illetve kicserélhető, akár csak olvasható memóriában, bármely más médián vagy egyéb formában (együttesen „iPod Szoftver”) az Apple Inc. („Apple”) által csak ezen Licenc feltételei szerinti használatra vannak az Ön számára licencbe bocsátva, és nincsenek az Önnek eladva. Az Apple és annak licencbe adói megtartják az iPod Szoftver tulajdonjogát, és fenntartanak minden, az Ön számára kifejezetten meg nem adott jogot.  

Az Apple saját belátása szerint a jövőben szoftverfrissítéseket tehet elérhetővé az Ön iPod készülékéhez. A frissítések, amennyiben vannak ilyenek, nem feltétlenül tartalmazzák az összes meglévő szoftverfunkciót, illetve az Apple által az újabb iPod modellekhez kiadott új funkciót.

2. 	Engedélyezett licencfelhasználások és -korlátozások  
(a) Ez a Licenc lehetővé teszi, hogy Ön egyetlen iPod készüléken használja az iPod Szoftvert. Ezen Licenc nem engedi meg, hogy az iPod Szoftver egyidejűleg egynél több iPod készüléken létezzen, és Ön nem terjesztheti és nem teheti elérhetővé az iPod Szoftvert olyan hálózaton, ahol azt egyidejűleg több eszköz is használhatja. Ez a Licenc nem biztosít az Ön számára semmiféle jogot az Apple tulajdonában lévő interfészeknek harmadik fél eszközeinek és kiegészítőinek tervezésében, fejlesztésében, gyártásában, licencelésében vagy terjesztésében történő felhasználására az iPod készülékkel. Ezen jogok némelyike az Apple külön licencei alatt áll rendelkezésre. További információkért keresse fel a következő weboldalt: http://developer.apple.com/programs/mfi/.

(b) Az Apple által esetleg letölthetővé tett iPod Szoftver és rendszer-helyreállító szoftver (együttesen „iPod Szoftverfrissítések”) tekintetében Ön tudomásul veszi, hogy bizonyos iPod Szoftverfrissítések vagy azok részei az iPod megadott modelljeire vagy generációira vonatkoznak, és nem állnak rendelkezésre az összes iPod modellhez. Ezen Licenc feltételeinek értelmében az Ön számára átruházásra került egy korlátozott, nem exkluzív licenc az olyan iPod Szoftverfrissítések letöltéséhez, melyeket az Apple tesz elérhetővé az Ön iPod modelljéhez, egy olyan iPod frissítésére vagy szoftverének visszatöltésére, mely a birtokában, illetve a felügyelete alatt áll. Ezen Licenc nem engedi meg, hogy olyan iPod eszközöket frissítsen, vagy azokra szoftvert töltsön vissza, melyek nem állnak a felügyelete alatt vagy a birtokában, és Ön nem terjesztheti vagy teheti elérhetővé az iPod Szoftverfrissítéseket olyan hálózaton, ahol azt egyidejűleg több eszköz vagy több számítógép is használhatja. Az iPod Szoftverfrissítésekről csak egyetlen másolatot készíthet a számítógépére, géppel olvasható formátumban történő tárolásra, tartalékmásolati célra, azzal a feltétellel, hogy a tartalékmásolatnak ugyanazokat a szerzői jogi és tulajdonosi értesítéseket kell tartalmazniuk, mint az eredeti.

(c) Az ezen Licencben kifejezetten engedélyezett vagy a vonatkozó törvények által engedélyezett kivételektől eltekintve nem teheti meg a következőket: az iPod Szoftver, az iPod Szoftverfrissítések vagy azok bármely részének másolása, visszafordítása, visszafejtése, disassemblálása, kísérlet a forráskódjának kinyerésére, titkosításának feloldása, módosítása vagy abból származó munkák készítése. Bármely erre irányuló kísérlet az Apple és az iPod Szoftvert és iPod Szoftverfrissítéseket licencbe adók jogait sérti. Amennyiben megsérti ezt a korlátozást, Ön felelőssé tehető a következményekért és károkért. A tartalomnak az iPod készüléken történő tárolásával digitális másolatot hoz létre.  Bizonyos jogszabályi környezetekben a jogtulajdonos előzetes hozzájárulása nélkül történő digitális másolatkészítés törvényellenes cselekedetnek minősül. Az iPod Szoftver és iPod Szoftverfrissítések felhasználható anyagok reprodukálására mindaddig, amíg az ilyen felhasználás szerzői jogi oltalom alatt nem álló anyagokra, az Ön szerzői jogi tulajdonában lévő anyagokra, illetve olyan anyagokra vonatkozik, melyek reprodukálására Ön felhatalmazást kapott, illetve melyek reprodukálása törvényileg engedélyezett. AZ iPOD SZOFTVER ÉS AZ iPOD SZOFTVERFRISSÍTÉSEK NEM NUKLEÁRIS LÉTESÍTMÉNYEKBEN, REPÜLŐGÉPES NAVIGÁCIÓBAN VAGY KOMMUNIKÁCIÓS RENDSZEREKBEN, LÉGIFORGALMI IRÁNYÍTÁSBAN, ÉLETFENNTARTÁSRA SZOLGÁLÓ ESZKÖZÖKBEN VAGY EGYÉB ESZKÖZÖKBEN TÖRTÉNŐ HASZNÁLATRA SZOLGÁLNAK, AHOL AZ iPOD SZOFTVER ÉS AZ iPOD SZOFTVERFRISSÍTÉSEK HIBÁJA HALÁLHOZ, SZEMÉLYI SÉRÜLÉSHEZ, ILLETVE SÚLYOS FIZIKAI VAGY KÖRNYEZETI KÁROKHOZ VEZETHETNEK. 

(d) A tartalomnak az iPod készüléken történő tárolásával digitális másolatot hoz létre. Bizonyos jogszabályi környezetekben a jogtulajdonos előzetes hozzájárulása nélkül történő digitális másolatkészítés törvényellenes cselekedetnek minősül. Az iPod Szoftver és iPod Szoftverfrissítések felhasználható anyagok reprodukálására mindaddig, amíg az ilyen felhasználás szerzői jogi oltalom alatt nem álló anyagokra, az Ön szerzői jogi tulajdonában lévő anyagokra, illetve olyan anyagokra vonatkozik, melyek reprodukálására Ön felhatalmazást kapott, illetve melyek reprodukálása törvényileg engedélyezett.

(e) Ön elfogadja, hogy az iPod Szoftvert és a Szolgáltatásokat (ahogyan az az alábbi, 5. szakaszban definiálva van) az alkalmazható törvényeknek megfelelően használja, beleértve azon ország vagy régió helyi törvényeit is, melyben tartózkodik, illetve melyben letölti vagy használja az iPod touch Szoftvert és Frissítéseket.

3.  	Átruházás  
(a) Az iPod Szoftvert nem adhatja bérbe, nem lízingelheti, nem adhatja kölcsön, nem hozhatja forgalomba, illetve nem adhatja allicencbe.  Ezzel szemben megteheti, hogy az iPod Szoftverre vonatkozó összes licencjogát egy alkalommal végleg átruházza egy harmadik félre az iPod tulajdonjogának átruházásával kapcsolatosan, a következők teljesülése esetén: (a) az átruházásnak tartalmaznia kell az Ön iPod készülékét, és az összes iPod Szoftvert, beleértve az alkatrészeket, eredeti adathordozókat, nyomtatott anyagokat, és ezen Licencet; (b) Ön nem tartja meg az iPod Szoftver egyetlen teljes vagy részleges másolatát sem, beleértve a számítógépen vagy egyéb tárolóeszközön tárolt másolatokat; és (c) az iPod Szoftvert fogadó fél elolvassa és elfogadja ezen Licenc feltételeit.

(b) Az iPod Szoftverfrissítést nem adhatja bérbe, nem lízingelheti, nem adhatja kölcsön, illetve nem adhatja allicencbe. Ezzel szemben megteheti, hogy az iPod Szoftverfrissítésre vonatkozó összes licencjogát egy alkalommal végleg átruházza egy harmadik félre az iPod tulajdonjogának átruházásával kapcsolatosan, a következők teljesülése esetén: (a) az átruházásnak tartalmaznia kell az Ön számítógépét vagy iPod készülékét, és az összes iPod Szoftverfrissítést, beleértve az alkatrészeket, eredeti adathordozókat, nyomtatott anyagokat, és ezen Licencet; (b) Ön nem tartja meg az iPod Szoftverfrissítések egyetlen teljes vagy részleges másolatát sem, beleértve a számítógépen vagy egyéb tárolóeszközön tárolt másolatokat; és (c) az iPod Szoftverfrissítéseket fogadó fél elolvassa és elfogadja ezen Licenc feltételeit.

4.  	Megszűnés  
Ez a Licenc a megszüntetéséig érvényes. Az ebben a Licencben foglalt jogai automatikusan megszűnnek az Apple-től származó értesítés nélkül, ha ezen Licenc bármely szerződési feltételének betartását Ön elmulasztja. Ennek a Licencnek a megszűnésével Önnek az iPod Szoftver és iPod Szoftverfrissítések mindenféle felhasználását abba kell hagynia. A Licenc 5., 6. és 9. szakaszának érvényben kell maradnia az ilyen megszűnés után is.

5.  	Garanciális kötelezettségek korlátozása  
(a) Amennyiben Ön olyan ügyfél, aki fogyasztónak minősül (tehát az iPod Szoftvert nem kereskedelmi, üzleti vagy szakmai alapon használja), akkor a lakóhelye szerinti országában Önnek olyan törvényes jogai lehetnek, melyek tiltják a következő korlátozások Önre történő alkalmazását, és ahol azok tiltva vannak, azok a tiltások Önre nem fognak vonatkozni. A jogokkal kapcsolatos további tudnivalókért lépjen kapcsolatba a helyi fogyasztóvédelmi szervezetekkel.

(b) ÖN KIFEJEZETTEN TUDOMÁSUL VESZI ÉS ELFOGADJA, HOGY AZ iPOD SZOFTVERNEK ÉS AZ iPOD SZOFTVERFRISSÍTÉSNEK A HASZNÁLATA AZ ÖN KIZÁRÓLAGOS FELELŐSSÉGÉRE TÖRTÉNIK, ÉS HOGY A KIELÉGÍTŐ MINŐSÉGRE, TELJESÍTMÉNYRE, PONTOSSÁGRA VONATKOZÓ KOCKÁZATOT ÖN VISELI. ENNEK A SZOFTVERNEK A TELEPÍTÉSE HATÁSSAL LEHET A HARMADIK FÉL SZOFTVERÉNEK HASZNÁLHATÓSÁGÁRA. AZ ALKALMAZHATÓ TÖRVÉNY ÁLTAL MAXIMÁLISAN ENGEDÉLYEZETT MÉRTÉKBEN AZ iPOD SZOFTVER ÉS AZ iPOD SZOFTVERFRISSÍTÉSEK ÚGY KERÜLNEK RENDELKEZÉSRE BOCSÁTÁSRA „AHOGY VANNAK” ÉS „AHOGY ELÉRHETŐK”, AZ ÖSSZES HIBÁVAL EGYÜTT ÉS BÁRMIFÉLE JÓTÁLLÁS NÉLKÜL, ÉS AZ APPLE ÉS AZ APPLE LICENCBE ADÓI (AZ 5. ÉS 6. SZAKASZ VONATKOZÁSÁBAN „APPLE” GYŰJTŐNÉVEN HIVATKOZVA) EZENNEL ELHÁRÍTANAK MIDEN AKÁR KIFEJEZETT, AKÁR RÁUTALÓ, AKÁR TÖRVÉNYEN ALAPULÓ JÓTÁLLÁST ÉS FELTÉTELT, BELEÉRTVE, DE NEM KORLÁTOZVA A TÖRVÉNYES SZAVATOSSÁGOT ÉS/VAGY ELADHATÓSÁGI FELTÉTELEKET, A KIELÉGÍTŐ MINŐSÉGET, A MEGADOTT CÉLRA VALÓ ALKALMASSÁGOT, A PONTOSSÁGOT, A CSENDES ÉLVEZHETŐSÉGET ÉS A HARMADIK FÉL JOGAINAK MEG NEM SÉRTÉSÉT. AZ APPLE NEM SZAVATOLJA AZ iPOD SZOFTVER ÉS AZ iPOD SZOFTVERFRISSÍTÉSEK ÖN ÁLTALI ZAVARTALAN ÉLVEZETÉT, NEM SZAVATOLJA, HOGY AZ iPOD SZOFTVER ÉS AZ iPOD SZOFTVERFRISSÍTÉSEK ÁLTAL TARTALMAZOTT FUNKCIÓK KIELÉGÍTIK AZ ÖN IGÉNYEIT, NEM SZAVATOLJA, HOGY AZ iPOD SZOFTVER ÉS AZ iPOD SZOFTVERFRISSÍTÉSEK MŰKÖDÉSE MEGSZAKÍTÁS NÉLKÜLI ÉS HIBAMENTES LESZ, NEM SZAVATOLJA, HOGY iPOD SZOFTVERBEN ÉS AZ iPOD SZOFTVERFRISSÍTÉSEKBEN FELMERÜLŐ HIBÁK KI LESZNEK JAVÍTVA.

(c) AZ APPLE VAGY EGY APPLE ÁLTAL MEGHATALMAZOTT KÉPVISELŐ ÁLTAL ADOTT SEMMIFÉLE SZÓBELI VAGY ÍRÁSBELI INFORMÁCIÓ VAGY TANÁCS NEM EREDMÉNYEZ JÓTÁLLÁST. AMENNYIBEN AZ iPOD SZOFTVER VAGY AZ iPOD SZOFTVERFRISSÍTÉSEK HIBÁSNAK BIZONYULNAK, ÖN MAGÁRA VÁLLALJA A SZÜKSÉGES SZERVIZELÉS, JAVÍTÁS VAGY HELYESBÍTÉS TELJES KÖLTSÉGÉT. BIZONYOS JOGSZABÁLYI KÖRNYEZETEK NEM ENGEDIK MEG A TÖRVÉNYI SZAVATOSSÁG KIZÁRÁSÁT VAGY A FOGYASZTÓ ALKALMAZHATÓ TÖRVÉNYEN ALAPULÓ JOGAIT, ÍGY ELŐFORDULHAT, HOGY A FENTI KORLÁTOZÁSOK ÉS KIZÁRÁSOK ÖNRE NEM ALKALMAZANDÓK. 
 
6. 	Felelősségkorlátozás  
AZ ALKALMAZHATÓ TÖRVÉNYBEN NEM TILTOTT MÉRTÉKIG AZ APPLE SEMMILYEN KÖRÜLMÉNYEK KÖZÖTT NEM FELELŐS A SZEMÉLYI SÉRÜLÉSEKÉRT VAGY EGYÉB VÉLETLEN, SPECIÁLIS, KÖZVETLEN VAGY KÖVETKEZMÉNYKÉNT FELLÉPŐ KÁROKÉRT, KORLÁTOZÁS NÉLKÜL BELEÉRTVE A PROFITKIESÉSBŐL, AZ ADATOK ELVESZTÉSÉBŐL, AZ ÜZLET MEGSZAKADÁSÁBÓL FAKADÓ VAGY MÁS EGYÉB KERESKEDELMI KÁROKAT VAGY VESZTESÉGEKET, MELYEK AZ iPOD SZOFTVER ÉS AZ iPOD SZOFTVERFRISSÍTÉSEK HASZNÁLATÁBÓL VAGY HASZNÁLHATATLANSÁGÁBÓL FAKADNAK, ILLETVE EZZEL KAPCSOLATOSAK, TEKINTET NÉLKÜL A FELELŐSSÉG (SZERZŐDÉSES, SÉRELMI VAGY EGYÉB) ELMÉLETÉRE MÉG AKKOR IS, HA AZ APPLE ÉRTESÍTVE LETT AZ ILYEN KÁROK BEKÖVETKEZÉSÉNEK LEHETŐSÉGÉRŐL. BIZONYOS JOGSZABÁLYI KÖRNYEZETEK NEM ENGEDIK MEG A SZEMÉLYES SÉRÜLÉSEKKEL VAGY VÉLETLEN, ILLETVE KÖVETKEZMÉNYKÉNT FELLÉPŐ KÁROKKAL KAPCSOLATOS FELELŐSSÉGKORLÁTOZÁST, ÍGY ELŐFORDULHAT, HOGY EZ A KORLÁTOZÁS ÖNRE NEM ALKALMAZANDÓ. Az Apple által az Ön irányában az összes kárra (a személyi sérülések esetében az alkalmazható jog által megkövetelhetőtől eltérő esetben) semmilyen esetben nem haladja meg az ötven dollárt (50,00 USD). A már említett korlátozások még akkor is alkalmazandók, ha a fent közölt jogorvoslat nem egyezik annak alapvető szándékával.

7. 	Exportszabályozás  
Az iPod Szoftvert és az iPod Szoftverfrissítéseket Ön nem használhatja fel vagy egyéb módon nem exportálhatja, nem exportálhatja újra, kivéve, ahogyan az az Egyesült Államok és azon jogszabályi környezet törvényei lehetővé teszik, ahol az iPod Szoftver és az iPod Szoftverfrissítések be lettek szerezve. Különösen, de korlátozás nélkül, az iPod Szoftver és az iPod Szoftverfrissítések nem exportálhatók vagy nem újraexportálhatók (a) bármely USA-embargó alatt álló országba vagy (b) bárkinek, aki szerepel az USA Pénzügyminisztériuma által fenntartott Speciálisan megjelölt állampolgárok vagy az USA Kereskedelmi Minisztériumának Tiltott személyek listáján vagy Entitáslistáján. Az iPod Szoftver vagy az iPod Szoftverfrissítések használatával kifejezi és szavatolja, hogy Ön nem tartózkodik egyetlen ilyen országban sem, és nem szerepel egyetlen ilyen listán sem. Ön elfogadja továbbá, hogy nem fogja az Egyesült Államok törvénye által tiltott célra használni az iPod Szoftvert vagy az iPod Szoftverfrissítéseket, korlátozás nélkül beleértve a rakéták, nukleáris, kémiai vagy biológiai fegyverek fejlesztését, tervezését, gyártását vagy termelését.

8. 	Kormányzati végfelhasználók  
Az iPod Szoftver és az iPod Szoftverfrissítések, valamint a kapcsolódó dokumentációk olyan „Kereskedelmi termékek”, ahogyan ez a kifejezés a 48 C.F.R. §2.101 helyen definiálva van, melyek „Kereskedelmi számítógépes szoftverből” és „Kereskedelmi számítógépes szoftverdokumentációból” állnak, ahogyan az a 48 C.F.R. §12.212 vagy 48 C.F.R. §227.7202 helyen az alkalmazhatóságtól függően használatban vannak.  A 48 C.F.R. §12.212 vagy 48 C.F.R. §227.7202-1 és 227.7202-4 közötti részekkel konzisztens módon, ahol alkalmazható, a Kereskedelmi számítógépes szoftver és a Kereskedelmi számítógépes szoftverdokumentáció az USA kormányzati végfelhasználók számára (a) csak Kereskedelmi termékekként és (b) és csak az ezeknek a szerződési feltételeknek az értelmében minden más felhasználó számára megadott jogokkal vannak licenciába adva. A közzé nem tett jogok az Egyesült Államok szerzői jogi törvényeiben vannak fenntartva.

9. 	Alkalmazandó jog és elválaszthatóság  
Erre a Licencre Kalifornia állam törvényei érvényesek, ahogy a teljes mértékben Kaliforniában kaliforniai lakosok által megkötött és végrehajtott szerződésekre. Erre a Licencre nem érvényes az Áruk Nemzetközi Adásvételi Szerződésének ENSZ-egyezménye, melynek alkalmazása kifejezetten ki van zárva. Amennyiben Ön az Egyesült Királyságban élő fogyasztó, ezt a licencet az Ön tartózkodási helye szerinti törvények szabályozzák. Amennyiben bármely okból egy illetékes bíróság bármely rendelkezését vagy részét érvényesíthetetlennek találja, ezen Licencia fennmaradó része továbbra is teljes mértékben érvényes és hatályos.  

10. 	Haszonélvező harmadik fél  
Felhívjuk figyelmét, hogy a 3255 Scott Boulevard, Building 1, Santa Clara, California 95054, USA címen található kaliforniai cég, a PortalPlayer, Inc. egy haszonélvező harmadik fél ebben a Licencben az iPod készülék által tartalmazott PortalPlayer szoftver mértékéig. A PortalPlayer az Apple vállalaton felül jogosult betartatni a Licencet az ilyen szoftver miatt.

11. 	Teljes megállapodás; Irányadó nyelv  
Ezen Licenc képezi a felek közötti teljes megállapodást az itt licencelt iPod Szoftver és iPod Szoftverfrissítések vonatkozásában, és hatálytalanná tesz minden korábbi vagy egyidejű értelmezést erre a tárgyra vonatkozóan. Ennek a Licencnek a kiegészítése vagy módosítása nem lesz kötelező érvényű, hacsak nincs az Apple által írásba foglalva és aláírva. Ennek a Licencnek bármely fordítása a helyi követelmények miatt készült, és abban az esetben, ha az angol nyelvű és a nem angol nyelvű verziók között vitás helyzet alakulna ki, ezen Licencia angol nyelvű verziója lesz a meghatározó.

12. 	Az MPEG-4 használata   
Az iPod Szoftver és az iPod Szoftverfrissítésekben található MPEG-4 videokódolási és/vagy -dekódolási funkciók mértékéig az iPod Szoftver az és az iPod Szoftverfrissítések az MPEG-4 Vizuális szabadalmi portfolió licence alapján vannak licencelve a felhasználó általi személyes és nem kereskedelmi használatra (i) az MPEG-4 Vizuális szabvány („MPEG-4 Videó”) szerinti videokódolásra és/vagy (ii) olyan MPEG-4 videó dekódolására, mely olyan felhasználó által lett kódolva, aki személyes és nem kereskedelmi tevékenységet végzett, és/vagy olyan videoszolgáltatótól lett beszerezve, mely MPEG-4 videó szolgáltatására rendelkezik az MPEG LA licencével. Semmiféle egyéb felhasználásra nem kerül licencia átruházásra és nincs magában foglalva. A promóciós, belső és kereskedelmi felhasználással és licenceléssel kapcsolatos további tudnivalók az MPEG LA, LLC vállalattól szerezhetők be. Lásd: http://www.mpegla.com.

13. 	H.264/AVC kódolásra vonatkozó megjegyzés  
Az iPod Szoftver és az iPod Szoftverfrissítések által tartalmazott AVC kódolási és/vagy dekódolási funkciók mértékéig a H.264/AVC kereskedelmi felhasználása további licencelést igényel, és arra a következő rendelkezések alkalmazandók: AZ iPOD SZOFTVERBEN ÉS AZ iPOD SZOFTVERFRISSÍTÉSEKBEN LÉVŐ AVC FUNKCIONALITÁS EZÚTON CSAK SZEMÉLYES ÉS NEM KERESKEDELMI FELHASZNÁLÁSRA VAN LICENCBE ADVA EGY FELHASZNÁLÓ SZÁMÁRA (i) AZ AVC SZABVÁNYNAK („AVC-VIDEÓ”) MEGFELELŐ MÓDON TÖRTÉNŐ VIDEOKÓDOLÁSRA ÉS/VAGY (ii) OLYAN AVC-VIDEÓ DEKÓDOLÁSÁRA, MELY SZEMÉLYES ÉS NEM KERESKEDELMI TEVÉKENYSÉGET VÉGZŐ FELHASZNÁLÓ ÁLTAL LETT KÓDOLVA ÉS/VAGY OLYAN AVC-VIDEÓ DEKÓDOLÁSÁRA, MELY OLYAN VIDEOSZOLGÁLTATÓTÓL LETT BESZEREZVE, AMELY AVC-VIDEÓ SZOLGÁLTATÁSÁRA LICENCELVE VAN. AZ EGYÉB FELHASZNÁLÁSRA ÉS LICENCIÁKRA VONATKOZÓ TUDNIVALÓK AZ MPEG LA L.L.C VÁLLALATTÓL SZEREZHETŐK BE. LÁSD: HTTP://WWW.MPEGLA.COM. 

14.  	AMR kódolásra vonatkozó megjegyzés  
Az iPod Szoftverben és az iPod Szoftverfrissítésekben található AMR (Adaptive Multi-Rate – adaptív többszörös bitráta) kódolási és dekódolási funkció licence nem engedélyezi a mobil hanghívások végrehajtását vagy a Windows platformon QuickTime architektúrára épülő telefontermékekben való felhasználásukat. Az iPod Szoftverben és az iPod Szoftverfrissítésekben található AMR kódolási és dekódolási funkció licence nem engedélyezi a következő mobilkommunikációs infrastruktúrában való felhasználást:  bázisállomások, bázisállomások vezérlői/rádióhálózatok vezérlői, kapcsolóközpontok, valamint a nyilvános telefonhálózat felé és az onnan érkező átjárók.

EA0856
Rev. 2012. 03. 12.